STA รูดต่อ 7% หลังผลงานไตรมาส 4/61 ต่ำคาดโบรกฯหั่นเป้าเหลือ 19.50 บ.
STA ปี 61 พลิกกำไร 2 พันลบ. ฟากไตรมาส 4/61 ต่ำคาดโบรกฯหั่นเป้าเหลือ 19.50 บ. รับความเสี่ยงปริมาณขายยาง
1 มี.ค. 2562

บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานประจำปี 2561 มีกำไรสุทธิ ดังนี้

โดยผลการดำเนินงานของบริษัทพลิกเป็นกำไรเนื่องจากการปรับเปลี่ยนกลยุทธ์เป็นการขายแบบเลือกสรร (Selective Selling) และการบริหารต้นทุนวัตถุดิบของธุรกิจยางธรรมชาติส่งผลให้ให้บริษัทฯ สามารถรักษาความสามารถในการทำกำไรได้ อีกทั้งการรับรู้กำไรจากธุรกิจถุงมือยางเต็มปีในปี 2561 หากเทียบกับปีก่อนซึ่งการแยกกิจการ (Demerger) แล้วเสร็จ เมื่อ 16 มีนาคม 2560 ด้วยเหตุนี้ บริษัทฯ จึงมีกำไรก่อนค่าใช้จ่ายทางการเงินและ ภาษีเงินได้ (EBIT)อยู่ที่ 3,273.9 ล้านบาท จากขาดทุน 241.5 ล้านบาทในปีก่อน
ทั้งนี้ราคาหุ้น STA ปรับตัวลดลงอย่างหนักติดต่อกัน 2 วัน ล่าสุด ณ เวลา 11.18 น. มาอยู่ที่ระดับ 14.80 บาท ปรับตัวลดลง 1.10 บาท หรือ 6.92% ด้วยมูลค่าซื้อขาย 256.85 ล้านบาท โดยคาดว่าเป็นการขายทำกำไรหลังจากผลการดำเนินงานไตรมาส 4/2561 ยังต่ำกว่าที่นักวิเคราะห์คาดการณ์เอาไว้ ถึงแม้ว่าผลงานทั้งปี 61 จะสามารถพลิกเป็นกำไร
โดย บล.เคทีบี (ประเทศไทย) แนะนำ “ซื้อ” STA ราคาเป้าหมาย 19.50 บาท/หุ้น หลังรายงานกำไรสุทธิไตรมาส 4/2561 ที่ 139 ล้านบาท ลดลง 70% จากปีก่อน, ลดลง 72% จากไตรมาสก่อน ต่ำกว่าตลาดและที่นักวิเคราะห์คาด  อย่างไรก็ตาม หากไม่นับผลจากรายการพิเศษ บริษัทจะมีกำไรปกติที่ 376 ล้านบาท 29% จากปีก่อน,  ลดลง 24% จากไตรมาสก่อน ใกล้เคียงกับที่เราคาดและการรวมกิจการกับ Thai Kong คาดว่าจะสำเร็จตามแผน
ทั้งนี้ ยังคงคำแนะนำ “ซื้อ” มูลค่าเป้าหมายที่ 19.50 บาท อิง PER ปี 2562 ที่ 12 เท่า เทียบเท่าค่าเฉลี่ยย้อนหลัง 9 ปี  ปรับลดลงจากเดิมที่ 21 บาท จากการปรับประมาณการกำไรลงเพื่อสะท้อนลดความเสี่ยงจากความผันผวนของปริมาณการจำหน่ายยาง ณ ปัจจุบัน ราคาหุ้นยังซื้อขายอยู่ในระดับต่ำเพียง 9.7 เท่า และจะได้ประโยชน์จากธุรกิจปลายน้ำที่มีการเติบโตสูง